ભટિંડા (પંજાબ): હરવિંદરસિંહ હિંદાની પત્ની કિરણપાલ એશ-ઓ-આરામની જિંદગી જીવવા માંગતી હતી. આ જ કારણે તેણે પૈસા અને પ્રોપર્ટી પચાવી પાડવાના ઇરાદાથી દરરોજ નવા દોસ્તો બનાવવાનું કામ કર્યું. હિંદા અને કિરણપાલે 15 વર્ષ પહેલા પ્રેમલગ્ન કર્યા હતા. પતિ દરેક પગલે પત્નીનો સાથે આપવા માંગતો હતો પરંતુ પત્નીને પૈસાનો નશો ચડી ગયો હતો. આ દરમિયાન તેણે દબાણ કરીને પહેલા તો દોઢ એકરની જમીન વેચાવડાવી દીધી. તેમાંથી મળેલા પૈસા પોતાના મોજશોખ માટે ખર્ચી નાખવા પર દબાણ કરવા લાગી. દરરોડના ઝઘડાથી કંટાળેલા પતિએ તેને જે પૈસા આપ્યા તેમાંથી અડધા ફરવા અને શોખ પૂરાં કરવામાં ઉડાડી મૂક્યા અને જે બચ્યા તેનો ઉપયોગ પ્રેમસંબંધોના રસ્તામાં અડચણ બની રહેલા પતિને હટાવવા માટે કર્યો. તેમાં પહેલા એક લાખ અને કામ પત્યા પછી એક લાખની સોપારી તેણે પોતાના પ્રેમીઓને આપી. ગેરકાયદે સંબંધોની જાણ તેના પતિને થઈ ચૂકી હતી. તે તેને એમ કરતી અટકાવવા લાગ્યો તો પહેલા તો તેને ઊંઘની ગોળીઓ લેવાની આદત પાડી દીધી અને પછી બેવફા પત્નીએ તેને તડપાવી-તડવાપીને મોત આપ્યું.